Èxit de participació en el mercat temàtic romà aquest cap de setmana
23 de maig 2016

​![](/media/ab2bhx01/70mercado.jpg)

Fotos: Juan Higueras i Carmen Mas.

El mercat temàtic que ha traslladat Sagunt a l'època romana durant aquest cap de setmana ha sigut tot un èxit de participació. Lluites de gladiadors, desfilades, recreacions de noces i judicis romans, així com parades de gastronomia típica han sigut algunes de les sorpreses que han pogut gaudir veïns i visitants. La delegació de Cultura de l'Ajuntament de Sagunt ha organitzat aquesta nova iniciativa, en col·laboració amb l'associació Saguntum Civitas i l'empresa Guielandus Dagda.

El delegat de Cultura, José Manuel Tarazona, ha destacat: **“Fem un balanç molt positiu d'aquesta iniciativa. Ha sigut tot un èxit de participació, d'assistència de públic i ha servit per a la dinamització i promoció de la ciutat. Activitats com aquesta consoliden un projecte que té com a objectiu aconseguir que Sagunt siga declarada ciutat Patrimoni de la Humanitat. A més, les recreacions històriques fetes per Saguntum Civitas i altres agrupacions han sigut claus per a mantenir el rigor històric”.** 

Concretament, el mercat ha comptat amb cinquanta parades i més d'un centenar de persones han participat en les recreacions, que han fet les delícies de xicotets i majors. Durant el cap de setmana, també s'han instal·lat parades de gastronomia romana gestionades pels restaurants de la zona i s'han preparat menús exclusius, així com una vistosa decoració. Tota aquesta oferta ha permès acostar-se al món clàssic d'una manera lúdica i aprendre sobre la història i la forma de vida dels nostres ancestres. Cal destacar que per a l'assessorament s'ha comptat amb la Domus Baebia, ja que respectar l'exactitud històrica era una de les màximes del Consistori.

![](/media/nzopdu0e/70mercado1.jpg)  

![](/media/czrpype2/70mercado2.jpg)  
![](/media/3oipr2f4/70mercado3.jpg)  
![](/media/fcsjciqi/70mercado4.jpg)  
![](/media/xbtdkmil/70mercado5.jpg)  
![](/media/2lihllvz/70mercado6.jpg)  
![](/media/00igtefr/70mercado7.jpg)  

![](/media/0nwhk4l5/70mercado10.jpg)

![](/media/0cff3qxu/70mercado11.jpg)  

![](/media/titacp3r/70mercado8.jpg)  
![](/media/rwgfohxp/70mercado9.jpg)  

*   [](http://www.facebook.com/sharer.php?u=https://aytosagunto.es/va/actualitat/exit-de-participacio-en-el-mercat-tematic-roma-aquest-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/exit-de-participacio-en-el-mercat-tematic-roma-aquest-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/exit-de-participacio-en-el-mercat-tematic-roma-aquest-cap-de-setmana/ "Linked In")
*   [](mailto:?body=https://aytosagunto.es/va/actualitat/exit-de-participacio-en-el-mercat-tematic-roma-aquest-cap-de-setmana/)